“Акчарлак” Кыш бабае бүләк өләшә (ФОТО)

	Ниһаять, газетабызга 14 яшь тулгач, ерак Лапландиядән Кыш бабай үзе безгә килеп җитте бит, дуслар. И-и, аны күреп сөенүләребезне белсәгез! Редакциябез түрендә торган чыршы янына басып, һөнәрләребезне дә күрсәтеп алдык. Ни дисәң дә, Яңа ел һәркемне балачакка алып кайта шул. 	 Моның белән генә бетте дисезме? Юк, әлбәттә! Кыш бабаебыз үзе алып килгән суыкка ияртеп, без – “Акчарлак” журналистларын да Казан урамына алып чыгып китте. Нияте изге икән бабакайның: халыкны якынлашып килүче бәйрәм белән котлап, аларны сөендерү, Яңа ел кәефе бүләк итү. Без моңа шатланып риза булдык. Кыш бабай капчыгындагы бүләкләр янына “Акчарлак” табасыннан төшкән “тәм-томнар” да кушылды. Күңел көр, кәеф шәп, Кыш бабай белән йөрү һәркемгә эләкми лә!  

Акчарлак

	№   |  	


